[{"text_idx": "#000009", "text": "Camwch yn o\u0302l i\u2019r gorffennol, gyfeillion, i ddyddiau pan oedd Bryn Fo\u0302n yn canu ca\u0302n ddisco space-funk am Dduwies yn y gofod o\u2019r enw \u2018Gwalaxia\u2019."}, {"text_idx": "#000016", "text": "Huw Ceredig \u2013 neu \u2018Reg\u2019 ar yr opera sebon \u2013 dalodd am recordio\u2019r sengl gyntaf i gael ei rhyddhau gan Recordiau 123, ar o\u0302l dod ar draws Dafydd Pierce yng Nghlwb y BBC yn Llandaf."}, {"text_idx": "#000023", "text": "Mae gen i ffrind sy\u2019n byw yn je\u0302l"}, {"text_idx": "#000026", "text": "Dw i\u2019n meddwl wrth fy hun"}, {"text_idx": "#000029", "text": "Roedd Dafydd Pierce yn chwarae ym mand Hywel Ffiaidd, oedd hefyd yn perfformio caneuon beiddgar gyda geiriau agos-at-yr-asgwrn megis \u2018Plismon\u2019, \u2018Ca\u0302n John Jenkins\u2019 am arweinydd Mudiad Amddiffyn Cymru, a \u2018Croeso Diana\u2019 \u2013 ca\u0302n roc ffyrnig am wraig gynta\u2019 Pruns Charles."}, {"text_idx": "#000039", "text": "\u201cGafodd y ga\u0302n yna lot o airplay adeg oedd y gemau rygbi rhyngwladol yng Nghaerdydd,\u201d cofia Dafydd Pierce."}, {"text_idx": "#000041", "text": "\u201cA beth oedd yn gre\u0302t am y ga\u0302n yna, oedd mynd i Clwb Ifor Bach a gweld pawb yn codi ar eu traed pan oedd y ga\u0302n yn dod ar. Very satisfying!\u201d"}, {"text_idx": "#000042", "text": "Uchafbwynt amlwg arall yw\u2019r ga\u0302n \u2018Cam Weld\u2019 gan Cam, trac sy\u2019n gorlifo gyda sacsaffo\u0302n safonol a feib debyg i \u2018Comfortably Numb\u2019 gan Pink Floyd... ac oes, yn union fel clasur y Floyd, mae yna solo gita\u0302r ffret-tastig ar \u2018Cam Weld\u2019."}, {"text_idx": "#000044", "text": "\u201cFe gawson nhw foi o Gastell Nedd fewn i chwarae\u2019r solo gita\u0302r. Wnaeth o ddim ond dod fewn ag allan [o\u2019r stiwdio].\u201d"}, {"text_idx": "#000045", "text": "A so\u0302n am fetel trwm, mae\u2019r ga\u0302n \u2018Mas o\u2019i ben bob nos\u2019 gan Mochyn \u2018Apus yn swnio fel Black Sabbath ar eu gorau."}, {"text_idx": "#000050", "text": "\u201cA wnaeth y lle lenwi efo\u2019r mwg oren yma... roedd o dipyn bach yn too much!\u201d"}, {"text_idx": "#000053", "text": "Fe ddechreuodd ei yrfa gerddorol yn chwythu cornet i\u2019r band pres lleol yn fachgen wyth oed."}, {"text_idx": "#000054", "text": "Aeth ymlaen i chwarae\u2019r gita\u0302r yn 12 oed, a ffurfio band o\u2019r enw The Z Group yn chwarae twelve bar blues mewn dawnsfeydd."}, {"text_idx": "#000055", "text": "Ar derfyn y 1960au fe adawodd yr ysgol yn 16 oed i drio\u2019i lwc mewn clyweliadau ar gyfer grwpiau roc megis T-Rex, band enwog Marc Bolan."}, {"text_idx": "#000057", "text": "\u201cRoeddwn i wedi cyfarfod Mick Jagger a\u2019i frawd o, achos roedden nhw yn dod fyny i\u2019r gogledd i fod yn westai i blant Lord Harlech,\u201d cofia."}, {"text_idx": "#000058", "text": "\u201cAc fe ges i wahoddiad gan Chris, brawd Mick Jagger, i fynd i recordio yn mansion Mick Jagger ar bwys Newbury [yn Hampshire]. Ac roedd ganddyn nhw\u2019r Rolling Stones mobile recording studio wedi parcio tu allan, ac roedden nhw newydd orffen gwneud Sticky Fingers.\u201d"}, {"text_idx": "#000061", "text": "Erbyn diwedd y 1970au roedd gan Dafydd Pierce stiwdio yng Nghroesor, ger Penhryndeudraeth, \u201cond doedd dim digon o fandiau i\u2019w chynnal\u201d, felly mi drodd am y brifddinas."}, {"text_idx": "#000064", "text": "\u201cIn fact, wnaeth Bryn Fo\u0302n roi hand i mi i gymysgu sment a llifio coed a phethau fel yna... achos roedda ni yn rhannu ty\u0302 ar y pryd, felly\u2019r oedd hi yn all hands on deck!\u201d"}, {"text_idx": "#000066", "text": "Mi ddaeth Pino Palladino draw i chwarae bass ar y record yna."}, {"text_idx": "#000068", "text": "\u201cRoedd o\u2019n naturiol bod cerddorion y bandiau oedd yn chwarae [yng nghlwb nos] y Casablanca a\u2019r clybiau yna yn ardal Butetown yn eiddgar iawn i gael profiad o weithio mewn stiwdio, felly roedden nhw yn byw a bod yn stiwdio fi,\u201d cofia Dafydd Pierce."}, {"text_idx": "#000069", "text": "Yn 69 oed, mae Dafydd Pierce yn dal i gyfansoddi cerddoriaeth gefndirol ar gyfer rhaglenni teledu yn ei stiwdio yn ei gartref yn Llanfynydd, pentref bach gwledig yn Sir Gaerfyrddin."}, {"text_idx": "#000070", "text": "Ond mae wedi ymddeol o\u2019i waith yn Ddyn Sain ar raglenni teledu. Fe gychwynnodd y gwaith hwnnw ar raglen Heno yn y 1990au, ac roedd yn Ddyn Sain ar y gyfres gyntaf o SAS Who Dares Wins a gafodd ei ffilmio yn Sir Benfro a\u2019i dangos ar Channel 4."}]